Yaponiyada onlayn haqorat uchun qamoq jazosi belgilandi

Yaponiya parlamenti 13 iyun kuni ijtimoiy tarmoqlarda haqoratga uchragan boshlovchining o'z joniga qasd qilishi fonida onlayn haqorat uchun qamoq jazosi tayinlash mumkin bo'lgan qonunni qabul qildi. Bu haqda “CNN” xabar berdi.
Mamlakat jinoyat kodeksida 2022 yilning yozida kuchga kiradigan o'zgartirishga ko'ra, internetda haqorat qilganlar bir yilgacha qamalishi yoki 300 ming iena (taxminan 2200 dollar) miqdorida jarimaga tortilishi mumkin. Oldingi jarima 10 000 iena (75 dollar) bo'lgan va 30 kundan kamroq muddatga hibsga olishni o'z ichiga olgan.
Qonun loyihasi mamlakatda bahs-munozaralarga sabab bo'lgan, muxoliflar u so'z erkinligi va hokimiyatdagilarni tanqid qilishga to'sqinlik qilishi mumkinligini ta'kidlamoqda. Biroq, tarafdorlar haqorat qilishga qarshi kurashish uchun qattiqroq qonunchilik zarurligini aytgan.
Avvalroq Tojikistonda bolalarga nisbatan zo'ravonlik uchun jarima miqdori oshirilgandi. Shuningdek, Frantsiyada hukumat 10 mln yevro miqdorida jarimaga tortilgandi.